Riigihangete vaidlustuskomisjoni esindaja sõnul on OÜ Astlanda Ehitus vaidlustanud Eesti Rahva Muuseumi (ERM) uue peahoone ehitushanke alusdokumendid.
Eesti Rahva Muuseum koostöös Eesti Rahva Muuseumi Ehituse Sihtasutusega kuulutas hanke välja 4. märtsil.
Eesti Rahva Muuseumi hoone suletud netopind on 33 268 ruutmeetrit ja ehituse eeldatav arvutuslik maksumus jääb vahemikku 32,15–37,82 miljonit eurot. Hoone ehitamise ajaks on kavandatud 33 kuud alates lepingu sõlmimisest kuni vastuvõtuakti väljastamiseni.
Hanketeate järgi tuleb pakkumised esitada hiljemalt 12. maiks.